CELEX: 32019D1330
Language: hu
Date: 2019-08-05 00:00:00
Title: Az Európai Tanács (EU) 2019/1330 határozata (2019. augusztus 5.) az Unió külügyi és biztonságpolitikai főképviselőjének kinevezéséről

7.8.2019   
               
               
                  HU
               
               
                  Az Európai Unió Hivatalos Lapja
               
               
                  L 207/36
               
            
         AZ EURÓPAI TANÁCS (EU) 2019/1330 HATÁROZATA
         (2019. augusztus 5.)
         az Unió külügyi és biztonságpolitikai főképviselőjének kinevezéséről
         AZ EURÓPAI TANÁCS,
         tekintettel az Európai Unióról szóló szerződésre és különösen annak 18. cikke (1) bekezdésére,
         mivel:
         
                     (1)
                  
                  
                     Az Európai Tanács a 2014/639/EU határozatával (1) kinevezte az Unió külügyi és biztonságpolitikai főképviselőjét a 2019. október 31-ig tartó időszakra.
                  
               
                     (2)
                  
                  
                     Az Unió külügyi és biztonságpolitikai főképviselőjét ki kell nevezni a Bizottság jelenlegi hivatali idejének lejártától a 2024. október 31-ig terjedő időszakra.
                  
               
                     (3)
                  
                  
                     A Bizottság megválasztott elnöke a 2019. július 26-i levelében jóváhagyta Josep BORRELL FONTELLES kinevezését az Unió külügyi és biztonságpolitikai főképviselőjévé.
                  
               
                     (4)
                  
                  
                     Az Európai Unióról szóló szerződés 17. cikke (7) bekezdésének harmadik albekezdése értelmében az elnöknek, az Unió külügyi és biztonságpolitikai főképviselőjének és a Bizottság többi tagjának mint testületnek a jóváhagyásáról az Európai Parlament szavaz,
                  
               ELFOGADTA EZT A HATÁROZATOT:
         
            1. cikk
            Az Európai Tanács Josep BORRELL FONTELLES-t nevezi ki az Unió külügyi és biztonságpolitikai főképviselőjévé a Bizottság jelenlegi hivatali idejének lejártától a 2024. október 31-ig terjedő időszakra.
         
         
            2. cikk
            Az Európai Tanács elnöke értesíti Josep BORRELL FONTELLES-t erről a határozatról.
            Ez a határozat az erről szóló értesítés napján lép hatályba.
         
         
            3. cikk
            Ezt a határozatot az Európai Unió Hivatalos Lapjában ki kell hirdetni.
         
         
            Kelt Brüsszelben, 2019. augusztus 5-én.
            
               
                  az Európai Tanács részéről
               
               
                  az elnök
               
               D. TUSK
            
         
         
            (1)  Az Európai Tanács 2014/639/EU határozata (2014. augusztus 30.) az Unió külügyi és biztonságpolitikai főképviselőjének kinevezéséről (HL L 262., 2014.9.2., 6. o.).